**VENDIM**

Nr.46 Dt. 03.08.2022

**Për Miratimin e Rregulloreve të Aktivitetit për Sezonin 2022-23 dhe miratimin e vlerave të kompesimit për trainimit dhe kategorizimit e klubeve**

Komiteti Ekzekutiv i FSHF-se më datë 03.08.2022, pasi u njoh me relacionin e Sekretariatit te Përgjithshëm lidhur me nevojën e azhurnimit te rregulloreve te aktivitetit për sezonin futbollistik 2022-23, bazuar në parashikimet e Nenit 40, 41, e 422 të Statutit të FSHF; dhe me propozimet e paraqitura nga Sektori Ligjor dhe i Licensimit, për vlerat e kompesimit për trainimet dhe kategorizimin e klubeve;

**VENDOSI:**

1. Të miratojë rregulloret e aktivitetit për sezonin 2022-23 për garat e mëposhtme:
   1. Abissnet Superiore
   2. Kategoria e Pare;
   3. Kategoria e Dyte;
   4. Kategoria Superiore U21;
   5. Kategoria Superiore dhe e Pare U14, U15, U-17 dhe U19;
   6. Kategoria Superiore dhe e Pare U13
2. Rregulloret e më sipërme i bashkëlidhet këtij vendimi;
3. Të miratojë, vlerat e kompesimit për trainimin dhe kategorizimin e klubeve si mëposhte shënuar:
4. **Kostot e Trajnimit**

Kostot t vjetore të trajnimit do të përllogariten sipas tabelës së mëposhtme

|  |  |
| --- | --- |
| **Kategoria** | **Kosto vjetore për Trajnim** |
| Kategoria 1 | 3.000.000 leke |
| Kategoria 2 | 2.000.000 Lekë |
| Kategoria 3 | 1.000.000 Lekë |
| Kategoria 4 | 500.000 Lekë |

1. **Klasifikimi i Klubeve në Kategori**
   1. Klasifikimi i klubeve do të kryhet sipas një sistemi pikëzimi që synon renditjen e të gjitha klubeve pjesëmarrëse në aktivitetet e organizuara nga FSHF, në bazë të investimeve financiare që ato kryejnë për trajnimin e lojtarëve si dhe vlerësimit të kritereve të përcaktuara në Aneksin 1.
   2. Klubet do të klasifikohen në kategoritë përkatëse në fund te cdo sezoni futbollistik ne bazë të pikëve që ato arrijnë të grumbullojnë pas vlerësimit të kryer nga ekspertet e kritereve te Licensimit dhe miratimit ne KE sipas skemës së mëposhtme:

|  |  |
| --- | --- |
| **KOSTOT E TRAJNIMIT SIPAS KATEGORIVE** | |
| **Kategoria** | **Klasifikimi Sipas Pikëve** |
| Kategoria 1 | >¾ pikë e pikëve maksimale |
| Kategoria 2 | ½ - ¾ e pikëve maksimale |
| Kategoria 3 | ¼ - ½ e pikëve maksimale |
| Kategoria 4 | 1. - ¼ e pikëve maksimale |

* 1. Përcaktimi i pikëve për klasifikimin e grupeve sipas dispozitës 2.2 të këtij neni, do të kryhet duke marrë për bazë Klubin që ka grumbulluar më shumë pikë nga procesi i vlerësimit sipas Aneksit 1.
  2. Klasifikimi i klubeve sipas këtij neni do të realizohet në mënyrë periodike përpara çdo sezoni futbollistik.
  3. Një klub profesionist, (klub i Kategorisë Superiore ose i Kategorisë së Parë), pavarësisht pikëve të grumbulluara, nuk mund të kualifikohet në një kategori financiare më të ulët se kategoria e dytë, përsa i përket kompensimit të trajnimit.
  4. Një klub i Kategorisë së Dytë, pavarësisht pikëve të grumbulluara, nuk mund të kualifikohet në një kategori financiare më të ulët se kategoria e tretë, përsa i përket kompensimit të trajnimit.

1. **Pagesa e Kompensimit për Trajnim**
   1. Klubet kanë të drejtë të lidhin një marrëveshje me shkrim mbi masën e kompensimit për trajnimin, brenda 30 ditëve nga regjistrimi i lojtarit në klubin e ri. Masa e kompensimit që arrihet me marrëveshje nuk mund të jetë më e lartë se kosto vjetore për trajnimin e karegorisë 1.
   2. Në rast se klubet nuk arrijnë në një marrëveshje brenda afatit të cituar më sipër, masa e kompensimit për trajnimin do të përcaktohet si më poshtë:
      1. Nëse lojtari transferohet nga një klub i kategorisë më të ulët në një klub të kategorisë më të lartë, përllogaritja do të bazohet në kostot mesatare të trajnimit të të dy klubeve (shembull: vlera e kostos së trajnimit të klubit të mëparshëm + vlera e kostos së trajnimit të klubit të ri/2 x numri i viteve të trajnimit);
      2. Nëse lojtari transerohet nga një kategori më e lartë në një kategori më të ulët, përllogaritja do të bazohet në kostot e trajnimit të klubit të kategorisë më të ulët.
      3. Nëse lojtari transerohet në një klub të kategorisë 4, kompensimi për trajnim nuk është i aplikueshëm.
      4. Në rast se klubi (klubi i origjinës) që ka trajnuar lojtarin i ofron atij një kontratë profesioniste dhe lojtari nënshkruan me një klub të një kategorie financiare më të ulët, përllogaritja e kompensimit vjetor për trajnimin do të bazohet në kostot e trajnimit të klubit (klubi i origjinës) që ka të drejtën e përparësisë për të nënshkruar.
   3. Për të garantuar që kompensimi për trajnimin për çdo lojtar të ri, të mos të vendoset në nivele jo të arsyeshme, kostot e trajnimit për lojtarët, për sezonet midis moshës 12 dhe 15 vjecare do të bazohet në kostot e trajnimit dhe edukimit të kategorisë më të ulët financiare.
   4. Si rregull, lojtarët me status profesionist, për të cilët nuk ka përfunduar sezoni që i përket moshës 21-vjeçare, klubi i aktual është i detyruar t`u ofrojë me shkrim një kontratë, të paktën 30 ditë përpara mbarimit të afatit të kontratës aktuale, kontratë e cila duhet të ketë minimalisht të njejtën vlerë me kontratën aktuale, në rast të kundërt, humbasin të drejtën për kërkimin e pageses së kompensimit për trajnim. Ky parashikim nuk cënon të drejtat e kompensimit të trajnimit për klubet e mëparshme të lojtarit.
   5. Bëjnë përjashtim nga parashikimi i nenit 3.4, klubet të cilat arrijnë të provojnë se efektivisht u takon pagimi i kompensimit për trajnim.
   6. Vendimi i K.E Nr.19 datë 19.09.2019 shfuqizohet.
2. Bashkëngjitur këtij vendimi skema e pikëzimit për kategorizimin e klubeve.
3. Vendimi i K.E Nr.19 datë 19.09.2019 shfuqizohet.
4. Ky vendim hyn ne fuqi menjëherë.

**PRESIDENT**

**Armand DUKA**